До Кмет на Община Русе

Чрез Председателя на Общ.съвет-Русе

**ПИТАНЕ**

/от Общински съветник Асен Ласонин/

Уважаеми г–н Кмет,

Внасям за разглеждане и дебат следният проблем в нашата община, а именно въпросът с дърветата по улиците и тяхната хоризонтала коренова система, която нацепва бетонните плочки по улиците, включително и сравнително скоро подменените. Въпросът е повдигнат както от граждани, така и от ръководството на ОП “Комунални дейности“, в лицето на гл. инж. Александър Стефанов, който е алармирал за блокиране с работа на „плочко-бригадата“. От друга страна нацепените плочки пречат на придвижването на пешеходци и водят до причиняване на контузии, последните години имаме над 50 дела на граждани спечелени срещу Общината. Подмяната на такъв голям брой дървета с вертикална коренова система, както и по топлоиздържливи видове, е трудоемко начинание, което изисква дългосрочно планиране и огромен финансов ресурс! Предлагам следните предложения за действие :

* Да се състави комисия от общ.съветници и експерти по въпроса;
* Да се заимства опитът от други големи градове и общини по проблема;
* На следващото заседание на Общинският съвет администрацията, чрез ресорния зам.-кмет, да предложи съгласуван с ОП „Паркстрой“ и ОП „Комунални дейности“ дългосрочен план за действие.

Желая писмен отговор.

15.04.2024г С Уважение: Асен Ласонин

Гр.Русе /Общински съветник от МК БСП+/